
	ACTA 


	Expedient núm.: 
	Òrgan col·legiat: 

	JGL/2022/1 
	La Junta de Govern Local 


	DADES DE CELEBRACIÓ DE LA SESSIÓ 

	Tipus de convocatòria 
	ordinària

	Data 
	3 de gener de 2022 

	Durada 
	des de les 19.00 fins a les 21.30 hores 

	Lloc 
	saló de sessions de la casa consistorial 

	Presidida per 
	Judit Gisbert i Ester 

	Secretaria actal. 
	Immaculada Jané i Viñals 


	ASSISTÈNCIA DELS MEMBRES DE LA JUNTA DE GOVERN LOCAL

	Nom i cognoms
	Càrrec
	Assisteix

	Judit Gisbert i Ester
	alcaldessa presidenta
	Sí

	Ramon Montaner i Viladrich
	1r tinent d’alcaldia
	Sí

	Ramon Xandri i Solé
	2n tinent d’alcaldia
	Sí

	Rosó Barrera i Call
	3a tinenta d’alcaldia
	Sí

	M. Isabel Roca i Guitart
	4a tinenta d’alcaldia
	Sí


Una vegada verificada per la secretària actal. la constitució vàlida de l’òrgan, la presidenta obre la sessió, procedint a la deliberació sobre els assumptes inclosos en l’ordre del dia.
	A) PART RESOLUTIVA 


	Aprovació de l'acta de la sessió anterior

	Favorable
	Tipus de votació: unanimitat

	Es dona compte de l'acta JGL/2021/48 de la Junta de Govern Local de la sessió duta a terme el dia 27 de desembre de 2021, presentada a la consideració dels membres de la Junta i en no presentar-se cap consideració queda aprovada per unanimitat dels seus membres.


AIGÜES
	Expedient 2425/2021. Revisió facturació aigua 4t trimestre de 2021 

	Favorable
	Tipus de votació: unanimitat

	Vista la sol·licitud de revisió de la facturació d’aigua d’una finca, corresponent al 4t trimestre de 2021, ja que té un consum molt elevat a causa d’una fuita d’aigua;
Vist que la fuita s’ha produït per un fet fortuït no atribuïble a la negligència de l’usuari d’aquest servei;
A proposta de la regidora delegada de Serveis,
La Junta de Govern Local, en virtut de les facultats que té delegades per decret d’Alcaldia 339/2021, de 4 d’octubre, i per unanimitat dels assistents, acorda comunicar al sol·licitant que s’aplicarà el preu de fuita d’aigua en el moment de fer la facturació del 4t trimestre de 2021.


	Expedient 2433/2021. Revisió facturació aigua 2n, 3r i 4t trimestre de 2021 

	Favorable
	Tipus de votació: unanimitat

	Vista la sol·licitud de revisió de les facturacions d’aigua d’un habitatge corresponents al 2n, 3r i 4t trimestre de 2021, ja que té un consum molt elevat a causa d’una fuita d’aigua;
Vist que la fuita s’ha produït per un fet fortuït no atribuïble a la negligència de l’usuari d’aquest servei;
A proposta de la regidora delegada de Serveis,
La Junta de Govern Local, en virtut de les facultats que té delegades per decret d’Alcaldia 339/2021, de 4 d’octubre, i per unanimitat dels assistents, acorda:
· Pel que fa a la facturació del 2n i 3r trimestre de 2021, refer les factures de subministrament d’aigua tenint en consideració la fuita d’aigua. Si els rebuts estan pendents de pagament, es girarà nous rebuts amb l’import que correspongui després d’aplicar els preus de fuita. Es tindrà en compte els dos pagaments parcials que ha fet el sol·licitant.
· Pel que fa al 4t trimestre de 2021, es tindrà en consideració la fuita d’aigua en el moment de fer la factura del trimestre.


	Expedient 2437/2021. Modificació de pòlisses de subministrament d’aigua, desembre de 2021

	Favorable
	Tipus de votació: unanimitat

	La regidora delegada de Serveis municipals, Rosó Barrera, informa de les modificacions de les pòlisses de subministrament d’aigua potable que s’han presentat durant el mes de desembre de 2021.


GOVERNACIÓ
	Expedient 2037/2021. Acreditació vehicle 

	Favorable
	Tipus de votació: unanimitat

	Vist que la Junta de Govern Local del dia 8 de novembre de 2021 acordà concedir a una empresa constructora, una acreditació per estacionar un vehicle a la zona verda de la plaça de Sant Pere o del carrer de les Llices, pel termini d'un mes, a causa de les obres que estan duent a terme a un edifici del carrer de Sant Pau;
Vista la nova sol·licitud de renovació per un mes més de l'autorització concedida per acord de la Junta de Govern Local del dia 8 de novembre de 2021, ja que les obres encara no han finalitzat;
A proposta de la regidora delegada de Governació,
La Junta de Govern Local, en virtut de les facultats que té delegades per decret d’Alcaldia 339/2021, de 4 d’octubre, i per unanimitat dels assistents, acorda renovar, pel termini d'un mes, a partir de la recepció de la notificació del present acord, l'acreditació per estacionar el vehicle a la zona verda de la plaça de Sant Pere o del carrer de les Llices, però no davant de l’Ajuntament. Aquesta acreditació s'haurà de retornar un cop hagi finalitzat el període d'un mes. Si transcorregut aquest període encara es necessita aparcar el vehicle esmentat a prop de les obres de l'edifici del carrer de Sant Pau, caldrà fer una nova sol·licitud.


	Expedient 2415/2021. Tarja de proximitat per a l’accés de vehicles al nucli antic mitjançant control remot

	Favorable
	Tipus de votació: unanimitat

	Vista la sol·licitud de concessió de la tarja de proximitat per a l’accés de vehicles al nucli antic mitjançant control remot, per un vehicle;
Atès que compleix amb els criteris previstos a la normativa reguladora de la tarja de proximitat aprovada per l’Ajuntament de Solsona;
La Junta de Govern Local, en virtut de les facultats que té delegades per decret d'Alcaldia 339/2021, de 4 d’octubre, i per unanimitat dels assistents, acorda concedir el que sol·licita. Es comunica al sol·licitant que s'ha de passar a recollir la tarja per l'Oficina d'Atenció Ciutadana.


	Expedient 123/2021. Document únic de protecció municipal (DUPROCIM) de Solsona

	Favorable
	Tipus de votació: unanimitat

	L'alcaldessa dona compte de l'homologació, per part de la Comissió de Protecció Civil de Catalunya en data 10 de desembre de 2021, del Document únic de protecció municipal (DUPROCIM) de Solsona.


HISENDA
	Expedient 2430/2021. Aprovació del padró fiscal de la taxa per ocupació de terrenys d'ús públic amb taules i cadires amb finalitat lucrativa, quart trimestre 2021

	Desfavorable
	Tipus de votació: unanimitat

	Atès que ha estat confeccionat el padró de la Taxa per ocupació de la via pública amb taules i cadires del quart trimestre de l’any 2021;
Atès que el dia 25 de març de 2021, el Ple de l'Ajuntament de Solsona, acordà l'exempció del pagament de les taxes d'ocupació de la via pública de les taules i cadires dels establiments de restauració durant tot l'any 2021;
A proposta del regidor delegat d’Hisenda,
La Junta de Govern Local, en virtut de les facultats que té delegades per decret d’Alcaldia 339/2021, de 4 d’octubre, i per unanimitat dels assistents acorda no posar a cobrament el padró fiscal de la Taxa per ocupació de la via pública amb taules i cadires del quart trimestre de l’any 2021.


MEDI AMBIENT
	Expedient 2421/2021. Comunitat de Propietaris Trabucaires - Edifici Geminis – recollida porta a porta

	Favorable
	Tipus de votació: unanimitat

	Vista la sol·licitud presentada i subscrita per Solsones Consulting, SL, empresa administradora de la Comunitat de Propietaris Trabucaires - Edifici Geminis, en què exposa que, actualment, els cubells de la recollida porta a porta d'aquesta comunitat es deixen al carrer i, en haver-hi molts nius d'orenetes, quedaran molt bruts, per la qual cosa sol·licita la instal·lació d'un tòtem;
A proposta del regidor delegat de Medi Ambient,
La Junta de Govern Local, en virtut de les facultats que té delegades per decret d'Alcaldia 339/2021, de 4 d’octubre, i per unanimitat dels assistents, acorda concedir el que sol·licita i comunicar al sol·licitant que prèviament s'ha de presentar còpia de l'acta de la reunió dels veïns sol·licitant la instal·lació del tòtem.


	Expedient 2233/2021. Queixa neteja carrers i retirada de la fullaraca

	Favorable
	Tipus de votació: unanimitat

	Vista la sol·licitud en què s’exposa que convé netejar els carrers i retirar-ne la fullaraca per evitar relliscades;
A proposta del regidor delegat de Medi ambient,
La Junta de Govern Local, en virtut de les facultats que té delegades per decret d'Alcaldia 339/2021, de 4 d’octubre, i per unanimitat dels assistents, acorda comunicar al sol·licitant que l'Ajuntament vetllarà que es dugui a terme la neteja.


	Expedient 2398/2021. Pla d'implementació de la recollida porta a porta / accessibilitat de voreres i comerços públics 

	Favorable
	Tipus de votació: unanimitat

	Vista la sol·licitud en què:
· Es demana si en al pla d'implementació de la recollida porta a porta es va tenir en consideració la perspectiva de gènere, en el sentit que, pel que fa al punt de recollida de Sant Bernat, l'àrea habilitada no transmet seguretat, sobretot quan es fa fosc i que són millorables l'orientació de la porta d'accés, l'enllumenat...
· s’exposa les mancances en el que fa referència a l'accessibilitat de voreres i comerços públics, ja que va amb un cotxet i no pot entrar a la majoria de comerços de Solsona;
A proposta dels regidors delegats de Medi Ambient i d'Urbanisme,
La Junta de Govern Local, en virtut de les facultats que té delegades per decret d'Alcaldia 339/2021, de 4 d’octubre, i per unanimitat dels assistents, acorda comunicar a la sol·licitant que l'Ajuntament farà un seguiment per valorar l'existència de la problemàtica que exposa a la instància.


SUBVENCIONS
	Expedient 2363/2021. Associació Melhfa amb el poble Sahrauí (Solsonès-Urgell-Segarra) – ajut projecte acollida infants sahrauís

	Favorable
	Tipus de votació: unanimitat

	Vista la sol·licitud presentada i subscrita per M. Carme Farré i Monné, presidenta de l'Associació Melhfa amb el poble Sahrauí (Solsonès-Urgell-Segarra-Noguera), en què demana que l'Ajuntament doni suport i ajut econòmic al projecte d'acolliment d'infants sahrauís que tindrà lloc els mesos de juliol i agost de 2022 i en el qual es preveu que a Solsona hi hagi un o dos infants acollits;
A proposta del regidor delegat d'Afers socials,
La Junta de Govern Local, en virtut de les facultats que té delegades per decret d’Alcaldia 339/2021, de 4 d'octubre, i per unanimitat dels assistents, acorda concedir un ajut de cinc-cents vint euros (520,00 €) per a un infant que estigui acollit per una família de Solsona.


URBANISME
	Expedient 1950/2021. Llicència urbanística – instal·lar un ascensor i remodelar la coberta d'un immoble

	Favorable
	Tipus de votació: unanimitat

	Vista la sol·licitud de llicència per instal·lar un ascensor i remodelar la coberta d’un immoble (exp. Mn2022/1);
Vist l'informe emès pels Serveis Tècnics Municipals i a proposta de l’alcaldessa i de la regidora delegada d’Urbanisme,
La Junta de Govern Local, en virtut de les facultats que té delegades per decret d’Alcaldia 339/2021, de 4 d'octubre, i per unanimitat dels assistents, acorda:
1. Concedir la llicència sol·licitada amb les condicions següents:
· Caldrà recollir la placa d’obres a les oficines tècniques municipals, previ pagament de la taxa corresponent.
· Caldrà disposar en lloc visible la llicència d’obres concedida.
· És d’aplicació l’article 31, instal·lació de tanques de protecció d’obres i de tubs de càrrega i descàrrega, de l’Ordenança Municipal de Convivència Ciutadana.
· En el moment de fer el forat de l’ascensor caldrà avisar l’arqueòleg municipal per tal que en faci una valoració i en supervisi les tasques davant la possibilitat d’aparició o no de restes arqueològiques.
· Les teules que es col·loquin de nou s’aconsella que siguin del tipus francès per tal que es puguin harmonitzar amb la resta de cobertes del nucli antic de la ciutat.
· La llucana del badalot de l’escala haurà de quedar integrada a la coberta inclinada, paral·lela al seu pla i sense sobrepassar-lo en més de 30 cm ni ocupar el 10% de la superfície de la coberta.
· Els materials i colors que s’apliquin en l’acabat de la façana hauran de ser d’acord amb l’article 51 del PEPNAS.
· Les xemeneies poden anar arrebossades, de pedra o de pedra similars a la façana i amb una planta màxima de 50 x 100 cm i alçada <200 cm o també de xapa lacada o coure de secció circular i diàmetre <30 cm i alçada <200 cm tot amb els colors admesos a la carta cromàtica.
· Les canals i baixants caldrà que compleixin amb l’article 51 del PEPNAS i poden ser de xapa lacada, zinc, coure o ferro colat.
· En cas de preveure l’ocupació de la via pública a conseqüència de les obres caldrà sol·licitar explícitament l’autorització.
2. Subjectar aquesta llicència als terminis de caducitat previstos en la legislació urbanística catalana que s'especifiquen a continuació:
a) un any per començar les obres,
b) tres anys per acabar-les.


	Expedient 2282/2021. Llicència urbanística – reformar l'interior d’un habitatge unifamiliar aïllat

	Favorable
	Tipus de votació: unanimitat

	Vista la sol·licitud en què es demana llicència d'obres per reformar l'interior d’un habitatge unifamiliar aïllat (exp. Mn2022/2);
Vist l’informe emès pels Serveis Tècnics Municipals de 28 de desembre de 2021 i a proposta de l’alcaldessa i de la regidora delegada d’Urbanisme,
La Junta de Govern Local, en virtut de les facultats que té delegades per decret d'Alcaldia 339/2021, de 4 d’octubre, i per unanimitat dels assistents, acorda:
1. Concedir la llicència sol·licitada, amb les condicions que es detallen a continuació:
· En base a l’article 195.2 del POUM: Només s’admeten habitatges aparellats (juxtaposats o sobreposats) sempre que la parcel·la conjunta sigui almenys el doble de la mínima, i es projecti el conjunt com a una unitat arquitectònica.
La parcel·la de l’actuació té una superfície de 330 m² (segons projecte) i no arriba al doble de la parcel·la mínima (400 m²). En conseqüència, en cap cas l’actuació pot donar lloc a un segon habitatge independent i, en tot moment, ha d’estar vinculat a la planta superior.
En la parcel·la existent només hi és autoritzat i autoritzable un únic habitatge unifamiliar.
· Dins el sistema de sanejament de l’habitatge, les arquetes de registre-sifòniques se situaran dins de la parcel·la.
· Per tal de connectar les escomeses de l’edifici a les xarxes municipals (aigua, clavegueram) se sol·licitaran les autoritzacions i llicències que corresponguin. No s’efectuarà cap connexió sense la supervisió corresponent dels responsables tècnics municipals.
· És d’aplicació l’article 31, instal·lació de tanques de protecció d’obres i de tubs de càrrega i descàrrega, de l’Ordenança Municipal de Convivència Ciutadana i en particular allò referent a la neteja i manteniment de la via pública.
· En cas de preveure una ocupació de la via pública a causa de les obres a executar (extracció de runes, amuntegament de material...) caldrà que se sol·liciti explícitament l’autorització. En tot els casos caldrà posar en consideració de la Policia Local qualsevol alteració en la mobilitat urbana.
· Un cop finalitzades les obres caldrà presentar per a la corresponent llicència de primera ocupació:
· Certificat final d’obra visat.
· Certificat acreditatiu per part del gestor de residus de la runa generada, que quantifiqui i tipifiqui els residus que han tractat, identificant convenientment l’obra, els residus classificats per tipus i les quantitats tractades.
2. Subjectar aquesta llicència als terminis de caducitat previstos en la legislació urbanística catalana que s'especifiquen a continuació:
a) un any per començar les obres,
b) tres anys per acabar-les.


	Expedient 375/2021. Llicència urbanística – construir un habitatge unifamiliar aïllat

	Favorable
	Tipus de votació: unanimitat

	Vista la sol·licitud de llicència d'obres per construir un habitatge unifamiliar (exp. Mj2022/1);
Vist els informes emesos pels Serveis Tècnics Municipals de 21 de juny de 2021 i de 9 de novembre de 2021, una vegada dipositada la garantia a 27 de desembre de 2021 i a proposta de l’alcaldessa i de la regidora delegada d’Urbanisme,
La Junta de Govern Local, en virtut de les facultats que té delegades per decret d'Alcaldia 339/2021, de 4 d’octubre, i per unanimitat dels assistents, acorda:
1. Concedir la llicència sol·licitada, amb les condicions que es detallen a continuació:
· L’efectivitat de la llicència d’obres queda supeditada a l’agrupació de les tres parcel·les que haurà de justificar-se abans de la primera ocupació.
· A falta de la delimitació física de la parcel·la es donen com a bones les mesures del projecte de reparcel·lació.
· En base a l’article 41 del Decret 64/2014, la concessió de la llicència de primera ocupació queda condicionada a l’acabament de les obres d’urbanització en condicions i a la seva recepció per part de l’ajuntament mitjançant l’aprovació de l’acta de recepció.
· Abans d’iniciar les obres caldrà aportar:
· Assumeix visat de la direcció de l’execució per part del tècnic.
· Identificació del contractista encarregat de l’execució de l’obra.
· Plànols de compliment del CTE DB-SI on s’indiquin els recorreguts d’evacuació, les dimensions dels elements d’evacuació i les dotacions de protecció instal·lades.
· Projecte tècnic de la instal·lació fotovoltaica signat pel facultatiu competent i visat pel col·legi professional corresponent segons l’ordenança municipal, en tant que el projecte indica una potència de 8Kw per a la instal·lació. (superior a 5kW).
· En base a l’article 196 del POUM cal recordar que la planta soterrani tancada no podrà excedir la separació mínima als límits de la parcel·la.
· D’acord amb l’article 97.2.b els elements de cobertura addicionals, per sobre del darrer sostre, no poden superar els 60 cm.
· Dins el sistema de sanejament de l’habitatge, les arquetes de registre-sifòniques se situaran dins de la parcel·la.
· Per tal de connectar les escomeses de l’edifici a les xarxes municipals (aigua, clavegueram) se sol·licitaran les autoritzacions i llicències que corresponguin. No s’efectuarà cap connexió sense la supervisió corresponent dels responsables tècnics municipals.
· És d’aplicació l’article 31, instal·lació de tanques de protecció d’obres i de tubs de càrrega i descàrrega, de l’Ordenança Municipal de Convivència Ciutadana i, en particular, allò referent a la neteja i manteniment de la via pública.
· En cas de preveure una ocupació de la via pública a causa de les obres a executar (extracció de runes, amuntegament de material...) caldrà que se sol·liciti explícitament l’autorització. En tot els casos caldrà posar en consideració de la Policia Local qualsevol alteració en la mobilitat urbana.
· Cal recollir la placa d'obres de les oficines tècniques municipals previ pagament.
· Un cop finalitzades les obres caldrà presentar per a la corresponent llicència de primera ocupació:
· Certificat final d’obra visat.
· Certificat acreditatiu per part del gestor de residus de la runa generada, que quantifiqui i tipifiqui els residus que han tractat, identificant convenientment l’obra, els residus classificats per tipus i les quantitats tractades.
· Justificació legal de l’agrupació de les tres parcel·les.
2. Subjectar aquesta llicència als terminis de caducitat previstos en la legislació urbanística catalana que s'especifiquen a continuació:
a) un any per començar les obres,
b) tres anys per acabar-les.


	Expedient 814/2021. Llicència urbanística – rehabilitar la planta tercera d'un habitatge en testera

	Favorable
	Tipus de votació: unanimitat

	Vista la sol·licitud de llicència d'obres per rehabilitar la planta tercera i regularitzar les obertures al sostre existent en un habitatge en testera situat al carrer de Sant Miquel, amb façana al passeig de les Moreres (exp. Mj2021/2);
Vistos els informes emesos pels Serveis Tècnics Municipals de 16 de novembre de 2021 i de 29 de desembre de 2021 i de l’arqueòleg de 10 de novembre de 2021;
Vist l’acord favorable de la Comissió Territorial del Patrimoni Cultural de la Catalunya Central i a proposta de l’alcaldessa i de la regidora delegada d’Urbanisme,
La Junta de Govern Local, en virtut de les facultats que té delegades per decret d'Alcaldia 339/2021, de 4 d’octubre, i per unanimitat dels assistents, acorda:
1. Concedir la llicència sol·licitada, amb les condicions que es detallen a continuació:
· En quant als acabats i colors de la façana, baixants, xemeneies i fusteries, hauran d’estar d’acord, en tot moment, a l’article 51 del PEPNAS.
· En relació a l’apartat C. de l’article 48.5 del PEPNAS, les característiques de la fusteria de la nova obertura han de complir:
· Tota la fusteria exterior dels edificis serà de fusta o alumini lacat, dels colors admesos a la carta cromàtica.
· A les plantes pis, les obertures sols podran tancar-se amb porticons o persianes de llibret, dels colors admesos per la carta cromàtica.
· Sols s’admeten les persianes enrotllables pel tancament de les plantes baixes, i aniran lacades dels colors admesos per la carta cromàtica.
· L’alçada dels portals no serà inferior a la seva amplada.
· La cara exterior de portes i finestres ha de situar-se 20 cm per dins del pla exterior de la façana.
· La fusteria de finestres i balcons podrà contenir barretes emmarcant vidres, en els quals la seva alçada sigui entre 1 i 1,25 la seva amplada, excepte els 50 cm inferiors, que seran de fusta sense vidre.
· És d’aplicació l’article 31, instal·lació de tanques de protecció d’obres i de tubs de càrrega i descàrrega, de l’Ordenança Municipal de Convivència Ciutadana i, en particular, allò referent a la neteja i manteniment de la via pública.
· Tots els elements urbanístics que es puguin malmetre durant l’execució de les obres es reposaran correctament a càrrec del sol·licitant d’acord a les instruccions dels Serveis Tècnics Municipals.
· En cas de preveure una ocupació de la via pública a causa de les obres a executar (extracció de runes, amuntegament de material...) caldrà que se sol·liciti explícitament l’autorització. En cas de preveure qualsevol alteració en la mobilitat urbana, s’haurà de posar en coneixement de la Policia Local la situació, per tal d’avaluar-la i prendre les mesures oportunes per regular el trànsit rodat i el de vianants. En el present cas i atenent l’emplaçament de la finca on es realitzaran les obres, és d’extrema importància concretar els llocs d’amuntegament de materials, la càrrega i descàrrega dels mateixos, les mesures de seguretat de la pròpia obra com en relació a la via pública... tots aquests aspectes cal que siguin acordats amb els serveis tècnics municipals i la Policia Local, i aprovats per l’Ajuntament abans de l’inici de les obres a dur a terme.
· Un cop finalitzades les obres caldrà presentar:
· Certificat final d’obra visat.
· Certificat acreditatiu per part del gestor de residus de la runa generada, que quantifiqui i tipifiqui els residus que han tractat, identificant convenientment l’obra, els residus classificats per tipus i les quantitats tractades.
2. Subjectar aquesta llicència als terminis de caducitat previstos en la legislació urbanística catalana que s'especifiquen a continuació:
a) un any per començar les obres,
b) tres anys per acabar-les.


VARIS
	Expedient 2426/2021. Instituto Nacional de Estadística – Enquesta de Població Activa

	Favorable
	Tipus de votació: unanimitat

	L'alcaldessa dona compte de l'escrit tramès per la Delegació Provincial de Lleida de l'Instituto Nacional de Estadística en què informa de la propera Enquesta de Població Activa, per a la qual han estat seleccionats diversos habitatges de Solsona.


La presidenta aixeca la sessió, de la qual, com a secretària actal., estenc aquesta acta.

Vist i plau
La secretària actal.
La presidenta

